Official Journal L 339 , 15/12/1980 P. 0030 - 0053

Finnish special edition: Chapter 7 Volume 2 P. 0127

Greek special edition: Chapter 16 Volume 2 P. 0003

Swedish special edition: Chapter 7 Volume 2 P. 0127

Spanish special edition: Chapter 07 Volume 2 P. 0213

Portuguese special edition Chapter 07 Volume 2 P. 0213



Id-Direttiva tal-Kunsill tas-17 ta' Novembru 1980 dwar il-prospetti ta' statistika li għandhom x'jaqsmu mat-trasport ta' merkanzija permezz ta' passaġġi ta' l-ilma interni (80/1119/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabilixxi l-Komunità Ekonomika Ewropea, u b'mod partikolari l-Artikolu 213 tiegħu, Wara li kkunsidra l-abbozz tad-Direttiva sottomess mill-Kummissjoni, Wara li kkunsidra l-opinjoni tal-Parlament Ewropew [1], Wara li kkunsidra l-opinjoni tal-Kumitat Ekonomiku u Soċjali [2], Billi sabiex jitwettqu x-xogħlijiet fdati lilha skond it-Trattat, il-Kummissjoni għandu jkollha għad-dispożizzjoni tagħha informazzjoni statistika konsistenti, sinkronizzata u regolari dwar l-iskala u l-iżvilupp tat-trasport tal-merkanzija permezz ta' passaġġi ta' l-ilma interni fl-Istati membri; billi din l-informazzjoni għandha tkun kumparabbli kemm bejn l-Istati kif ukoll ma' l-informazzjoni għal modi oħra ta' trasport u għandha tirreferi għal traffiku nazzjonali, internazzjonali u ta' tranżitu; Billi, minħabba li l-varjazzjonijiet matul is-sena fid-domanda għat-trasport u fil-kondizzjonijiet tan-navigabilità għandhom influwenza fuq it-traffiku tal-merkanzija, ċerti statistiki għandhom jiġu sottomessi f'intervalli ta' inqas minn sena; Billi sabiex tiġi żgurata informazzjoni adegwata fis-suq għat-trasport ta' merkanzija permezz tal-passaġġi ta' l-ilma interni, din id-informazzjoni statistika għandha tiddistingwi bejn il-konnessjonijiet ewlenin tat-trasport; Billi l-istatistiki diġà disponibbli fl-Istati Membri differenti dwar it-trasport tal-merkanzija għandhom ikunu iktar armonizzati fuq livell Komunitarju; Billi sabiex tiġi faċilitata l-implimentazzjoni tad-dispożizzjonijiet proposti, għandhom jiġu stabbiliti ċerti limiti ta' żmien għall-forniment ta' l-informazzjoni statistika meħtieġa; Billi l-Kummissjoni għandha tissottometti rapport sabiex ikun possibbli għall-Kunsill li jeżamina sa fejn l-għanijiet ta' din id-Direttiva jistgħu jintlaħqu bl-użu ta' l-informazzjoni statistika sottomessa; Billi għandha għalhekk taħseb fil-possibiltà li tipproponi titjib għall-metodi użati fil-kompilazzjoni ta' dawn l-istatistiki; billi l-Kunsill, fuq proposta mill-Kummissjoni, għandu jiddeċiedi dwar l-introduzzjoni ta' statistiki tat-trasport tal-merkanzija b'bastimenti tal-baħar fuq passaġġi ta' l-ilma interni, u stastistiċi dwar it-traffiku internazzjonali bejn ir-reġjuni fuq dawn il-passaġġi ta' l-ilma interni; Billi l-informazzjoni statistika hija meħtieġa sabiex jiġu aċċertati l-iskala u l-iżvilupp tat-trasport tal-merkanzija; billi l-Komunità għandha għalhekk, għal perjodu inizjali, tagħmel kontribuzzjoni finanzjarja lill-Istati Membri fir-rigward tax-xogħol involut, ADOTTA DIN ID-DIRETTIVA: L-Artikolu 1 1. L-Istati Membri b'passaġġ ta' l-ilma intern wieħed jew iktar għandhom jagħmlu stħarriġ statistiku tat-trasport permezz ta' bastimenti fuq il-passaġġi ta' l-ilma interni, irrispettivament mill-pajjiż li fih huma reġistrati jew liċenzjati: - ta' merkanzija trasportati b'kiri jew bi ħlas u merkanzija trasportata għall-kont proprju, - ta' merkanzija mgħobbija jew maħtuta fil-pajjiż, jew li tgħaddi in tranżitu permezz tal-passaġġi ta' l-ilma interni tagħha. 2. Għall-iskopijiet ta' din id-Direttiva, it-termini li ġejjin għandu jkollhom it-tifsira mogħtija lilhom hawn iżjed 'il quddiem: (a) passaġġi ta' l-ilma interni: mogħdija ta' l-ilma, kanal, jew lag li l-karatteristiċi naturali jew artifiċjali tagħhom jagħmluhom tajba għan-navigazzjoni, primarjament permezz ta' bastimenti tal-passaġġi ta' l-ilma interni; (b) bastiment tal-passaġġi ta' l-ilma interni: bastiment, kemm jekk immexxi minnu stess jew le, li hu rreġistrat jew liċenzjat bħala bastiment tal-passaġġi ta' l-ilma interni, li jista' jew ma jistax ikun barkun merfugħ minn vapur, u li permezz tad-disinn jew il-kostruzzjoni tiegħu hu xieraq għan-navigazzjoni f'ilmijiet kennin biss. 3. Din id-Direttiva m'għandhiex tapplika għal: - trasport ta' merkanzija permezz ta' bastimenti ta' inqas minn 50 tunnellata metrika piż mejjet, - bastimenti użati prinċipalment għat-trasport tal-passiġġieri, - bastimenti użati bħala lanċa, - bastimenti użati biss għal skopijiet li m'humiex kummerċjali permezz ta' amministrazzjonijiet tal-port u awtoritajiet pubbliċi, - bastimenti użati biss għall-bunkering jew għall-ħżin, - bastimenti li m'humiex użati għat-trasport ta' merkanzija bħal bastimenti tas-sajd, karrakki tal-ħama, workshops li jibqgħu f'wiċċ l-ilma, djar dgħajjes u bċejjeċ tal-baħar tad-divertiment. 4. L-ewwel stħarriġ statitsiku għandu jsir mill-1 ta' Jannar 1981 L-Artikolu 2 1. Id-dettalji li ġejjin għandhom jiġu rreġistrati: (a) il-piż tal-merkanzija f'tunnellati metriċi; (b) il-konnessjonijiet ewlenin tat-trasport: - it-traffiku nazzjonali, meta l-merkanzija tiġi kemm mgħobbija kif ukoll maħtuta fl-istess Stat Membru li jirrapporta, irrispettivament mir-rotta segwita mill-bastiment, - it-traffiku internazzjonali, meta l-merkanzija tiġi mgħobbija jew maħtuta, imma mhux it-tnejn, fl-Istat Membru li jirrapporta, li jiddistingwi bejn il-merkanzija mgħobbija u dik maħtuta, - it-traffiku fi tranżitu, meta l-merkanzija tgħaddi mill-Istat Membru li jirrapporta mingħajr ma tiġi mgħobbija, maħtuta jew trasbordata. Fil-każ ta' barkuni merfugħa minn vapuri, il-merkanzija għandha titqies li ġiet mgħobbija fil-post fejn il-barkun jintefa' fuq wiċċ l-ilma jew jintrefa' mill-vapur li jġorr, u maħtuta meta l-barkun jinġibed jew jintrefa' abbord mill-vapur li jġorr; (ċ) in-natura tal-merkanzija, skond il-gruppi ta' merkanzija murija fil-kolonna tan-naħa tax-xellug ta' l-Anness I (d) in-nazzjonalità, jiġifieri il-pajjiż fejn il-bastiment li jġorr il-merkanzija hu reġistrat jew liċenzjat, jew fin-nuqqas, il-pajjiż fejn is-sid tal-bastiment hu domiċiljat. (e) it-tip ta' bastiment skond in-nomenklatura li ġejja: - barkun immexxi minnu stess: - tanker immexxi minnu stess, - barkuni oħrajn immexxija minnhom infushom, - barkun irmunkat: - tanker irmunkat: - barkun irmunkat ta' xort' oħra, - barkun imbuttat (inkluż il-barkuni imbuttati-irmunkati): - tanker imbuttat, - barkuni mbuttati oħrajn (inklużi barkuni mgħobbija fuq vapuri), - bastimenti oħrajn li jġorru l-merkanzija, Il-kelma "tanker" tirreferi għall-bastimenti kollha intenzjonati għat-trasport bil-massa ta' likwidu jew tagħbija likwida, imma mhux ta' trabijiet; (f) għal traffiku nazzjonali, ir-reġjuni nazzjonali ta' tagħbija u ta' ħatt skond il-klassifika ġeografika mogħtija fl-Anness II; (g) għal traffiku internazzjonali u ta' tranżitu, il-pajjiżi ta' tagħbija u tal-ħatt kif elenkati fl-Anness III; (h) id-distanza f'kilometri koperta fuq il-passaġġi ta' l-ilma interni nazzjonali. 2. L-Istati Membri fejn il-volum totali tal-merkanzija trasportata fis-sena permezz ta' passaġġi ta' l-ilma interni bħala traffiku internazzjonali u ta' tranżitu ma jeċċedix il-miljun tunnellata m'għandhomx ikunu obbligati li jfornu l-istatistiki meħtieġa skond it-termini ta' din id-Direttiva. L-Artikolu 3 1. Ħlief għall-informazzjoni soġġetta għas-segretezza statistika skond il-liġijiet nazzjonali, l-Istati Membri għandhom jikkomunikaw ir-riżultati statitsiċi lill-Kumissjoni kemm jista' jkun malajr, u mhux iktar tard minn ħames xhur wara t-tmiem tal-perjodi ta' referenza involuti. 2. Ir-riżultati għandhom jiġu preżentati bl-użu tat-tabelli imfassla fil-kampjuni fl-Anness IV. 3. Ir-riżultati li huma pproċessati bil-kompjuter jistgħu jiġu preżentati f'forma li tinqara mill-magni tat-tip u tal-format li għandhom jiġu deċiżi mill-Kummissjoni f'konsultazzjoni ma' l-Istati Membri konċernati. L-Artikolu 4 1. L-Istati Membri għandhom jissottomettu lill-Kummissjoni sa mhux iktar tard mill-31 ta' Diċembru 1980 deskrizzjoni dettaljata tal-metodi li għandhom jintużaw għall-istħarriġ statistiku fir-rigward ta' l-ipproċessar ta' l-informazzjoni u l-kalkolazzjoni tal-kilometri tunnellati metriċi. 2. Il-Kummissjoni, f'kollaborazzjoni ma' l-Istati Membri, għandha teżamina l-problemi metodoloġiċi u tekniċi mqajma mill-istħarriġ sabiex issib soluzzjonijiet li jagħmlu l-istatistiki konsistenti u kumparabbli kemm jista' jkun. L-Artikolu 5 1. Il-Kummissjoni għandha tippubblika r-riżultati approprjati ta' l-stħarriġ statistiku. 2. Qabel l-ta' Jannar 1983 il-Kummissjoni għandha tissottometti lill-Kunsill rapport dwar l-esperjenza akkwistata fix-xogħol skond din id-Direttiva, u għandha tipproponi kwalunkwe titjieb meħtieġ. 3. Fi żmien sentejn wara d-dħul fis-seħħ ta' din id-Direttiva, il-Kunsill, fuq proposta mill-Kummissjoni, għandu jiddeċiedi dwar l-introduzzjoni ta' statistiki dwar it-trasport ta' merkanzija b'bastimenti ta' fuq il-baħar f'passaġġi ta' l-ilma interni, u statistiki dwar it-traffiku internazzjonali bejn reġjuni fuq dawn il-passaġġi ta' l-ilma interni. L-Artikolu 6 Għall-ewwel tliet snin li fihom isir l-istħarriġ statistiku provdut minn din id-Direttiva, għandha tingħata kontribuzzjoni finanzjarja għall-infiq li jsir mill-Istati Membri fil-limitu ta' l-approprjazzjonijiet imwarrba għal dan l-iskop fil-budget tal-Komunitajiet Ewropej. L-Artikolu 7 L-Istati Membri għandhom jieħdu l-miżuri meħtieġa sabiex jikkonformaw ma' din id-Direttiva sa mhux aktar tard mill-1 ta' Jannar 1981 L-Artikolu 8 Din id-Direttiva hi indirizzata lill-Istati Membri. Magħmula fi Brussel, fis-17 ta' Novembru 1980. Għall-Kunsill Il-President J. Santer [1] ĠU C 85, tat-8.4.1980, p. 75. [2] L-Opinjoni mogħtija fit-30 ta' Settembru 1980 (għadha ma ġietx ippubblikata fil-Ġurnal Uffiċjali). -------------------------------------------------- L-ANNESS I LISTA TA' GRUPPI TA' MERKANZIJA Il-Grupp tal-merkanzija | NST/R [1] Il-Kapitolu | NST/R [1] gruppi | Deskrizzjoni | 1 | 0 | 01 | Ċereali | 2 | 02, 03 | Patata, frott frisk jew iffriżat u ħxejjex oħrajn | 3 | 00, 06 | Annimali ħajjin, pitrava zokkrija | 4 | 05 | Injam u sufra | 5 | 04, 09 | Tessuti, L-artikoli tat-tessut u fibri artifiċjali, materjali ta' l-annimali u tal-ħxejjex oħrajn | 6 | 1 | 11, 12, 13, 14, 16, 17 | Affarijiet ta' l-ikel u għalf ta' l-annimali | 7 | 18 | Żerriegħa taż-żejt u frott u xaħmijiet li jipproduċu ż-żejt | 8 | 2 | 21, 22, 23 | Karburanti minerali solidi | 9 | 3 | 31 | Petroljum mhux ipproċessat | 10 | 32, 33, 34 | Prodotti tal-petroljum | 11 | 4 | 41, 46 | Mineral tal-ħadid, skart tal-ħadid u ta' l-azzar u trab tal-kalkara tal-funderija | 12 | 45 | Minerali u skart li m'humiex tal-ħadid | 13 | 5 | 51, 52, 53, 54, 55, 56 | Prodotti tal-metall | 14 | 6 | 64, 69 | Siment, materjali tal-bini fabbrikati mill-ġir | 15 | 61, 62, 63, 65 | Minerali fabbrikati u mhux ipproċessati | 16 | 7 | 71, 72 | Fertilizzanti kimiċi u u naturali | 17 | 8 | 83 | Kimiċi tal-faħam, qatran | 18 | 81, 82, 89 | Kimiċi ta' xort' oħra minn kimiċi tal-faħam u tal-qatran | 19 | 84 | Polpa tal-karta u l-iskart tal-karta | 20 | 9 | 91, 92, 93 | Tagħmir tat-trasport, makkinarju, apparat, inġenji kemm jekk mibnija jew le, u l-partijiet tagħhom | 21 | 94 | Fabbrikati tal-metall | 22 | 95 | Ħġieġ, affarijiet tal-ħġieġ, prodotti taċ-ċeramika | 23 | 96, 97 | Ġilda, tessuti, ilbies, L-artikoli oħrajn iffabbrikati | 24 | 99 | L-Artikoli mixxellanji | [1] Ippubblikat mill-Uffiċċju Statistiku tal-Komunitajiet Ewropej (Il-verżjoni Franċiża 1968). -------------------------------------------------- L-ANNESS II IL-KLASSIFIKA ĠEOGRAFIKA TAR-REĠJUNI Il-Belġju Vlaams gewest, bl-esklużjoni ta' Antwerpen Antwerpen Région wallonne Région bruxelloise/Brussels gewest Ir-Reġjun Federali tal-Ġermanja Schleswig-Holstein Hamburg Nordostteil von Niedersachsen Westteil von Niedersachsen Südostteil von Niedersachsen Bremen (L-Art) Nordteil von Nordrhein-Westfalen Ruhrgebiet Südwestteil von Nordrhein-Westfalen Ostteil von Nordrhein-Westfalen (Sieger- Sauerland und Ostteil von Westfalen) Nordteil von Hessen Südteil von Hessen Nordteil von Rheinland-Pfalz Südteil von Rheinland-Pfalz Nordbaden Südbaden Württemberg Nordbayern (Franken) Ostbayern (Oberpfalz und Niederbayern) Südbayern (Schwaben und Oberbayern) Saarland Berlin (il-Punent) Franza Île-de-France Champagne-Ardennes Picardie Haute-Normandie Centre Basse-Normandie Bourgogne Nord-Pas-de-Calais Lorraine Alsace Franche-Comté Pays de la Loire Bretagne Poitou-Charentes Aquitaine Midi-Pyrénées Limousin Rhône-Alpes Auvergne Languedoc-Roussillon Provence-Alpes-Côte d'Azur L-Italja Piemonte Valle d'Aosta Liguria Lombardia Trentino-Alto Adige Veneto Friuli-Venezia Giulia Emilia-Romagna Toscana Umbria Marche Lazio Campania Abruzzo Molise Puglia Basilicata Calabria Sicilia Sardegna Il-Lussemburgu Il-Lussemburgu L-Olanda Noord West, ħlief għal Rijnmond u IJmond Rijnmond IJmond Zuidwest Zuid Oost Ir-Renju Unit It-Tramuntana Yorkshire u Humberside Il-Midlands tal-Lvant L-Anglia tal-Lvant Ix-Xlokk Il-Lbiċ Il-Midlands tal-Punent Il-Majjistral Wales L-Iskozja L-Irlanda ta' Fuq -------------------------------------------------- L-ANNESS III LISTA TAL-PAJJIŻI U GRUPPI TAL-PAJJIŻI I. Il-Komunitajiet Ewropej 01. Il-Belġju 02. Id-Danimarka 03. Ir-Repubblika Federali tal-Ġermanja 04. Il-Greċja 05. Franza 06. L-Irlanda 07. L-Italja 08. Il-Lussemburgu 09. L-Olanda 10. Ir-Renju Unit II. 11. L-Isvizzera III. 12. L-Awstrija IV. Il-Pajjiżi li jinnegozjaw ma' l-Istati 13. URSS 14. Il-Polonja 15. Ir-Repubblika Demokratika Ġermaniża 16. Iċ-Ċekożlovakkja 17. L-Ungerija 18. Ir-Rumanija 19. Il-Bulgarija 20. Il-Jugożlavja V. 21. Pajjiżi Ewropej oħrajn VI. 22. L-Istati Uniti ta' l-Amerka VII. 23. Pajjiżi oħrajn -------------------------------------------------- L-ANNESS IV TABELLI KAMPJUNI TABELLA 1 (A) +++++ TIFF +++++ TABELLA 1 (B) +++++ TIFF +++++ TABELLA 2 +++++ TIFF +++++ TABELLA 3 +++++ TIFF +++++ TABELLA 4 (A) +++++ TIFF +++++ TABELLA 4 (B) +++++ TIFF +++++ TABELLA 5 (A) +++++ TIFF +++++ TABELLA 5 (B) +++++ TIFF +++++ TABELLA 6 (A) +++++ TIFF +++++ TABELLA 6 (B) +++++ TIFF +++++ TABELLA 7 (A) +++++ TIFF +++++ TABELLA 7 (B) +++++ TIFF +++++ TABELLA 8 (A) +++++ TIFF +++++ TABELLA 8 (B) +++++ TIFF +++++ TABELLA 9 +++++ TIFF +++++ TABELLA 10 (A) +++++ TIFF +++++ TABELLA 10 (B) +++++ TIFF +++++ TABELLA 11 +++++ TIFF +++++ --------------------------------------------------